Nuwe raad om staatspensioene te bestuurNhlanhla Nene. Foto: Elmond Jiyane Nhlanhla Nene, minister van finansies, het Joe Lesejane weer aangestel as die voorsitter van die nuwe adviesraad vir die regering se pensioenfondsadminsitrasie (GPAA). Die GPAA administreer die betaling van pensioene namens die staatsdienspensioenfonds (GEPF) en die nasionale tesourie. Die raad adviseer die minister oor die administrasie van pensioene asook prestasie, beheer en die werking van die GPAA. Nene het in ŉ verklaring gesê die aanstelling van die nuwe adviesraad vir ŉ twee jaar termyn het op 3 Julie 2018 ŉ aanvang geneem. Lede van die nuwe raad sluit in adv. Muvhango Lukhaimane, Maemili Ramataboe, Beerson Baboojee, verteenwoordiger van die tesourie, Tebogo Sibanyoni en Krishen Sukdev, uitvoerende hoof van die GPAA.